Еј! Соко бира где ће наћи мира
Еј! Соко бира где ће наћи мира:
Еј! Или горе под јелове гране,
Еј! Или доле, где се шатор бели.
Еј! Под шатором делија девојка,
Еј! Вино пије, танко попијева
Еј! Отуд иду двана јест делија
Еј! Па су њојзи бога називали
Еј! А она им бога прихваћала.
„Еј Бог помого двана јест делија!”
„Еј! Ој, Бога ти лепота девојко!
Еј! Од кога си научила пити,
Еј! Од кога си песме преватила?”
Еј! Одговара делија девојка:
„Еј! Тако м'бога двана јест делија!
Еј! Служила сам две српске војводе:
Еј! Једног Марка а другог Милоша.
Еј! Од Марка сам научила пити,
Еј! Од Милоша песме попијеват.”
Еј! Расpди се делија девојка,
Еј! Па потрже мача пламенога,
Еј! Па удара дванајест делија,
Еј! Од дванајест — двадесет четири.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 53., стр. 55-56.

Љубавне песме‎ 
Народне песме у Крајини